545.29 REGOLAMENTI DWAR IL-BEJGĦ TA’ ELETTRIKU ĠĠENERAT MINN UNITAJIET TA’ KOĠENERAZZJONI L-AVVIŻ LEGALI 170 tal-2015, kif emendat bl-Att XXV tal-2015, l-Avviż Legali 370 tal-2016 u 119 tal-2017. L-AVVIŻ LEGALI 170 tal-2015, kif emendat bl-Att XXV tal-2015, l-Avviż Legali 370 tal-2016 u 119 tal-2017. 1. Titolu u skop. (1) It-titolu ta’ dawn ir-regolamenti huwa r-Regolamenti dwar il-Bejgħ ta’ Elettriku ġġenerat minn Unitajiet ta’ Koġenerazzjoni. (2) L-iskop ta’ dawn ir-regolamenti hu li jirregola l-bejgħ ta’ elettriku ġġenerat minn unitajiet ta’ koġenerazzjoni u fornut lill-operatur tas-sistema distribuzzjoni. 2. (1) Kemm il-darba ma jkunx imfisser xort’oħra f’dawn ir-regolamenti, it-tifsiriet fl-Att għandhom ikunu japplikaw. (2) F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: "l-Att " tfisser l-Att dwar ir-Regolatur għas-Servizzi tal-Enerġija u l-Ilma; Kap. 545. Kap. 545. " annwali", "kull sena " jew "is-sena" tfisser il-perjodu ta’ żmien li jibda fl-1 ta' Jannar u li jispiċċa fil-31 ta’ Diċembru ta’ kull sena kif stabbilit fit-Tieni Skeda; "bdil fl-użu tal-fond " tfisser il-bdil fil-klassifikazzjoni ta’ xi fond fil-kuntest ta’ dawn ir-regolamenti sew jekk dan ikun domestiku jew residenzjali jew mhux residenzjali jew dar istituzzjonali; "distribuzzjoni " tfisser it-trasport tal-elettriku permezz ta’ sistemi ta’ distribuzzjoni ta’ vultaġġ għoli, medju u baxx fil-kuntest tat-twassil tiegħu għand il-konsumaturi imma ma tinkludix il-forniment; "djar istituzzjonali " għandhom jinkludu l-bini li ġej: (a) istituzzjonijiet li fihom tingħata kura tas-saħħa bħal bini li jintuża bħala sptar, dar tal-kura jew kull istituzzjoni li tipprovdi kura medika jew kura minn infermiera; (b) istituzzjonijiet għall-persuni rtirati, anzjani jew b’diżabilità, inkluż bini użat bħala dar għall-persuni rtirati jew anzjani jew persuni li jkollhom xi diżabilità; (ċ) istituzzjonijiet edukattivi inkluż bini li jintuża bħala skola fejn jiġu alloġġjati studenti jew għal għanijiet simili; (d) istituzzjonijiet tal-kura inkluż bini li jintuża bħala orfanatrofju, djar tal-kenn, ċentri miftuħa għar-rifuġjati jew għal għanijiet simili; (e) istituzzjonijiet reliġjużi inkluż bini li jintuża bħala kunvent, djar għall-irtir, jew għal għanijiet simili; (f) istituzzjonijiet militari bħal kwartieri militari; (g) istituzzjonijiet oħra inkluż bini użat bħal a djar ta’ alloġġjament, faċilitajiet penali jew korrettivi jew għal għanijiet simili; " elettriku mill-koġenerazzjoni " tfisser elettriku li jiġi ġenerat fi proċess marbut mal-produzzjoni ta’ sħana utli u kalkolat skont il-metodoloġija stabbilita fl-Ewwel Skeda tar-Regolamenti dwar Effiċjenza fl-Enerġija u l-Koġenerazzjoni; L.S.545.16 "fond domestiku " tfisser bini li jinkludi djar privati li huma reġistrati mal-operatur tas-sistema ta’ distribuzzjoni bħala li fihom ma jgħixux nies, bħat-tieni dar jew garaxxijiet privati u partijiet komuni inklużi bjut, turġien, terrazzini, ġonna ma’ binjiet li jintużaw biss bħal a djar privati; "fond mhux residenzjali " tfisser binja jew art użata kollha kemm hi jew primarjament biex fiha ssir attività ekonomika, iżda ma tinkludix kull bini bħalga raxxijiet privati jew partijiet komuni f’binjiet li jintużaw biss bħal a djar privati; "fond residenzjali " tfisser kull bini użat biss u b’mod regolari bħala dar privata u li fih tkun tabita mill-anqas persuna waħda imma ma jinkludix djar istituzzjonali; " ikkummissjonat " tfisser l-ewwel darbali unità ta’ koġenerazzjoni titħaddem, wara li jiġi stabbilit li din tkun lesta mil-lat operattiv; " ikkunsmat fuq is-sit " tfisser ikkunsmat fl-istess sit fejn l-unità ta’ koġenerazzjoni tkun installata; " kapaċità nominali installata " tfisser ir-rating ta’ elettriku nominali MWekifimfisser fuq il-plakka tar-rating ta’ unità ta’ koġenerazzjoni; "kodiċi tal-fond " tfisser in-numru uniku assenjat mill-operatur tas-sistema tad-distribuzzjoni li jidentifika fond partikolari mal-indirizz ta’ servizz individwali tiegħu li jkun fornut bl-elettriku u, jew l-ilma; "koġenerazzjoni " tfisser il-ġenerazzjoni simultanja fi proċess wieħed ta’ enerġija termali u enerġija elettrika jew mekkanika; "k VAh " tfisser kiloVolt Amperesiegħa; "kW" tfisser kiloWatt; "kWh " tfisser kiloWatt siegħa; " il-Ministru " tfisser il-Ministru responsabbli għar-riżorsi; "MWe" tfisser ir-rating ta’ kapaċità elettrika ta’ unità ta’ koġenerazzjoni; "operatur tas-sistema ta’ distribuzzjoni " tfisser persuna li tkun responsabbli biex topera, tkun tiżgura l-manutenzjoni u, jekk ikun meħtieġ, tiżviluppa s-sistema ta’ distribuzzjoni f’żona speċifika u, meta dan ikun japplika, l-interkonnessjonijiet tagħha ma’ sistemi oħra u li tiżgura l-kapaċità fis-sistema għal żmien twil għal ħarsien ta’ domandi raġonevoli dwar id-distribuzzjoni tal-elettriku; "operatur ta’ stallazzjoni " tfisser id-detentur tal-liċenza biex jiġi ġġenerat l-elettriku minn unità ta’ koġenerazzjoni; " ir-Regolatur " tfisser ir-Regolatur għas-Servizzi tal-Enerġija u l-Ilma kif stabbilit fl-Att; "sistema ta’ distribuzzjoni " tfisser il-faċilitajiet tekniċi kollha interkonnessi li jintużaw għat-twassil tal-elettriku għand il-konsumaturi finali; "skedat" tfisser dak li jsir bil-programs kedat ta’ ARMS Limited biex jinqara perjodikament il-meter tal-elettriku; "smart meters" għandu jkollha l-istess tifsira bħal dik li hemm fir-Regolamenti fuq il-Provvista tal-Elettriku; L.S.545.01 "sorsi ta’ enerġija li jiġġeddu " tfisser sorsi ta’ enerġija li jiġġeddu li mhumiex fossili, jiġifieri r-riħ, ix-xemx, l-enerġija ġeotermika, il-mewġ, il-marea, l-idroenerġija, il-bijomassa, il-gass mill-miżbliet, il-gass mill-impjanti li jittrattaw id-drenaġġ u l-bijogassijiet; "sostitut tal-prezz tas-suq " " tfisser il-medja tal-istima tal-ispiża varjabbli biex tissodisfa d-domanda prevista għal sena partikolari mill-elettriku konvenzjonali ġenerat lokalment u importat, bl-assunzjoni tad-domanda teskludi dik il-parti tad-domanda prevista li mhix mistennija li tkun sodisfatta minn elettriku konvenzjonali ġenerat lokalment u importat; " tagħmir ta’ tikjil " tfisser il-meters, kull transformer tfisser il-meters tad-dawl provduti mill-operatur tas-sistema ta’ distribuzzjoni inklużi smart meters tal-vultaġġ u tal-kurrent u kull tagħmir assoċjat u sistema ta’ fili meħtieġa biex titkejjel il-kwantità ta’ elettriku provdut jew esportat; "tlestija mil-lat operattiv" tfisser il-ħila li tiffunzjona skont id-disinn u l-ispeċifikazzjonijiet; " unità ta’ koġenerazzjoni " tfisser unità li tista’ topera b’mod alità ta’ koġenerazzjoni. 3. Applikabbilità. Dawn ir-regolamenti għandhom japplikaw għall-elettriku esportat li s-sistema ta’ distribuzzjoni minn unità ta’ koġenerazzjoni mgħammra għall-irkupru u l-utilizzazzjoni tal-enerġija termali prodotta u li tipproduċi l-elettriku minn karburanti fossi li jew enerġija li tiġġedded, installat jew ġofondresidenzjali jew domestiku, jew mhux residenzjali jew dar istituzzjonali u konnessa mas-sistema tad-distribuzzjoni jew direttament jew indirettament mal-protezzjoni xierqa u tagħmir ta’ tikjil pprovdut mill-operatur tas-sistema tad-distribuzzjoni. 4. Rata li għandha titħallas għall-elettriku mibjugħ lill-operatur tas-sistema ta’ distribuzzjoni. Emendat: A.L.119 tal-2017. (1) Fil-każ ta’ unità ta’ koġenerazzjoni kkummissjonata u konnessa mas-sistema tad-distribuzzjoni skont ir-regolament 3, l-operatur ta’ stallazzjoni jista’: (a) jew ibiegħ l-elettriku kollu ġġenerat mill-unità ta’ koġenerazzjoni lill-operatur tas-sistema tad-distribuzzjoni u jitħallas mill-operatur tas-sistema tad-distribuzzjoni is-sostitut tal-prezz tas-suq għal kull kWh stabbilit taħt it-Tieni Skeda; jew (b) jiġġenera l-elettriku primarjament għall-konsum proprju u jitħallas mill-operatur tas-sistema tad-distribuzzjoni is-sostitut tal-prezz tas-suq għal kull kWh stabbilit taħt it-Tieni Skeda għal kull elettriku żejjed iġġeneratu esportat lejn is-sistema ta’ distribuzzjoni: Iżda l-konsum tal-elettriku ġġenerat, skont dan il-paragrafu, jista’ jsir biss mill-operatur tal-istallazzjoni li jkun konsumatur irreġistrat mal-operatur tas-sistema tad-distribuzzjoni fir-rigward tal-istess kodiċi tal-fond fejn tkun installata l-unità ta’ koġenerazzjoni. (2) L-elettriku ġġenerat- (a) minn unitajiet ta’ koġenerazzjoni nstallati separatament għandhom jitkejlu separatament; (b) l-elettriku ġġenerat minn istallazzjonijiet fotovoltajċi tax-xemx jew minn sorsi ta’ enerġija li jiġġeddu oħra imqabbda bl-istess kodiċi tal-fond ma’ unitajiet ta’ koġenerazzjoni installati skont is-sub regolament (1) għandu jitkejjel ukoll separatament; (3) Fil-każ fejn l-operatur tal-istallazzjoni jieħu l-għażla disponibbli skont is-sub regolament (1)(b), l-operatur tas-sistema ta’ distribuzzjoni għandu jinstalla tagħmir ta’ tik jil li jkejjel l-elettriku kollu ġenerat mill-unità ta’ koġenerazzjoni miżjud mat-tagħmir ta’ tik jil li jkejjel l-ammont ta’ elettriku importat jew esportat. Bla ħsara għall-ġeneralità ta’ dak li ġie imsemmi qabel, u suġġett għall-ksib tal-kunsens mill-operatur tas-sistema tad-distribuzzjoni, l-operatur tal-istallazzjoni jista’ jinstalla t-tagħmir biex jitkejjel l-elettriku kollu ġġenerat mill-unità ta’ koġenerazzjoni, bħala alternattiva għall-istallazzjoni ta’ tagħmir ta’ tikjil mill-operatur tas-sistema tad-distribuzzjoni għall-iskop tal-kejl tal-elettriku kollu ġġenerat mill-unità ta’ koġenerazzjoni. (4) Operatur ta’ istallazzjoni li jipproduċi l-elettriku minn unità ta’ koġenerazzjoni mqabbda bl-istess kodiċi tal-fond bħall-istallazzjonijiet fotovoltajċi tax-xemx installati biex jiġġeneraw lelettriku primarjament għall-konsum tal-operatur tiegħu nnifsu u bl-esportazzjoni tal-elettriku ġġenerat żejjed li s-sistema tad-distribuzzjoni u, jew istallazzjonijiet li jiġġeneraw l-elettriku minn sorsi ta’ enerġija li tiġġedded ħlief minn enerġija tax-xemx, meta jkunu installati bl-għażla li jiġġeneraw l-elettriku primarjament għall-konsum proprju, għandhom għal kull elettriku ġġenerat żejjed u esportat li s-sistema tad-distribuzzjoni jitħallsu mill-operatur tas-sistema ta’ distribuzzjoni bis-sostitut tal-prezz tas-suq għal kull kWh stabbilit taħt it-Tieni Skeda. 5. Bidu u tul tal-ħlas. Emendat: A.L.119 tal-2017. (1) Il-ħlas għall-elettriku prodott mill-unità ta’ koġenerazzjoni u mibjugħ lill-operatur tas-sistema tad-distribuzzjoni għandu jkun dovut mid-data meta l-unità ta’ koġenerazzjoni tkun l-ewwel konnessa mas-sistema tad-distribuzzjoni kif previst fir-regolament 3. (2) Il-ħlas tas-sostitut tal-prezz tas-suq għal kull kWh għandu jkun suġġett għall-approvazzjoni tal-kapaċità tal-koġenerazzjoni kif meħtieġ f’dawn ir-regolamenti. (3) Il-ħlas magħmul mill-operatur tas-sistema tad-distribuzzjoni lill-operaturi ta’ stallazzjonijiet għall-elettriku ġġenerat minn unitajiet ta’ koġenerazzjoni skont ir-regolament 3 għandhom jitqiesu li jkunu inklużivi ta’ kull kumpens għal telf ta’ dħul li jirriżulta minn xi interruzzjoni ppjanata u mhux ippjanata li timpedixxi l-esportazzjoni tal-elettriku mill-unità ta’ koġenerazzjoni għas-sistema ta’ distribuzzjoni. 5A. Kull operatur ta’ stallazzjoni, li bis-saħħa ta' dawn ir-regolamenti, ikun qiegħed jitħallas jew li jista' jitħallas l-ispiża marġinali, ikun kif dan ikun deskritt, għandu mad-dħul fis-seħħ ta' 6. Eliġibbiltà għall-ħlas għall-elettriku mibjugħ lill-operatur tas-sistema tad-distribuzzjoni. Emendat: XXV.2015.41; A.L.119 tal-2017. (1) L-eliġibilità għall-pagament għal kull elettriku ġġenerat mill-unità ta’ koġenerazzjoni u mibjugħ lill-operatur tas-sistema tad-distribuzzjoni hija suġġetta għal: (a) il-ksib mill-operatur tal-unità ta’ koġenerazzjoni tal-awtorizzazzjonijiet, li ċenzi jew permessi neċessarji kollha mill-awtoritajiet kompetenti rilevanti u l-operatur tas-sistema tad-distribuzzjoni; (b) l-unità ta’ koġenerazzjoni tkun mgħammra b’tagħmir ta’ tik jil li jkejjel l-elettriku kollu ġġenerat mill-unità ta’ koġenerazzjoni b’żieda mat-tagħmir ta’ tikjil ta’ importazzjoniżesportazzjoni; (ċ) il-konformità f’kull waqt tal-operatur tal-istallazzjoni mal-obbligi stabbiliti f’dawn ir-regolamenti, in-Network Code u kull leġislazzjoni oħra applikabbli. (2) Il-ħlas tas-sostitut tal-prezz tas-suq għal kull kWh stabbilit taħt it-Tieni Skeda għandu jkun applikabbli sal-ammont totali ta’ elettriku li jinbiegħ lis-sistema ta’ distribuzzjoni kif imkejjel mill-tagħmir ta’ tikjil pprovdut mill-operatur tas-sistema tad-distribuzzjoni u sal-limitu tal-kapaċità MWeta l-unità ta’ koġenerazzjoni approvat mir-Regolatur: Iżda l-approvazzjoni tal-kapaċità MWeta’ koġenerazzjoni mir-Regolatur għandha tkun suġġetta għall-kappa ġenerali għall-kapaċità MWeli tista’ tkun approvata f’kull sena kif stabbilit mit-Tieni Skeda. 7. Kapaċità massima. Emendat: A.L.119 tal-2017. Il-kapaċità massima totali ta’ kapaċità ta’ koġenerazzjoni elettrika MWeli għandha tkun eliġibbli għall-bejgħ ta’ elettriku lill-operatur tas-sistema tad-distribuzzjoni u l-ħlas tas-sostitut tal-prezz tas-suq għal kull kWh stabbilit taħt it-Tieni Skeda mill-operatur tas-sistema tad-distribuzzjoni għall-elettriku esportat minn dik l-unità ta’ koġenerazzjoni wara d-dħul fis-seħħ ta’ dawn ir-regolamenti għandha tkun dik stabbilita fl-Ewwel Skeda. 8. (1) L-operatur tas-sistema tad-distribuzzjoni jista’ jpaċi l-ammonti dovuti minn operatur tal-istallazzjoni għall-forniment tal-elettriku mal-ammonti dovuti lill-operatur tal-istallazzjoni biex jiġi esportat l-elettriku taħt dawn ir-regolamenti: Iżda dik it-tpaċija tkun biss permissibbli jekk dawn it-talbiet ma jkunux ikkontestati jew ikunu ċerti, likwidi u dovuti. (2) Fejn ikun hemm arranġament ta’ tpaċija bejn l-operatur tal-istallazzjoni u l-operatur tas-sistema ta’ distribuzzjoni u l-ammonti dovuti lill-operatur ta’ stallazzjoni biex jiġi esportat l-elettriku imsemmi fis-sub regolament (1) ikunu iżjed mill-ammonti dovuti mill-operatur tal-istallazzjoni għall-forniment tal-elettriku mill-operatur tas-sistema ta’ distribuzzjoni, l-operatur tas-sistema ta’ distribuzzjoni għandu jakkredita lill-operatur ta’ stallazzjoni l-bilanċ dovut permezz ta’ nota ta’ kreditu: Iżda l-operatur tal-istallazzjoni jista’ jitlob li jitħallas il-bilanċ dovut permezz ta’ dik in-nota ta’ kreditu wara li jkunu skadewerba’ perjodi skedati konsekuttivi koperti minn kontijiet għall-forniment tal-elettriku mill-operatur tas-sistema ta’ distribuzzjoni lill-operatur tal-istallazzjoni. (3) Fejn ma jkun hemm ebda ftehim ta’ tpaċija bejn l-operatur tal-istallazzjoni u l-operatur tas-sistema ta’ distribuzzjoni u l-ammonti dovuti lill-operatur tal-istallazzjoni għall-esportazzjoni tal-elettriku jkunu jeċċedu l-ammonti dovuti minn operatur ta’ stallazzjoni għal forniment ta’ elettriku mill-operatur tas-sistema ta’ distribuzzjoni, l-operatur tas-sistema ta’ distribuzzjoni għandu jagħti kreditu lill-operatur tal-istallazzjoni għall-bilanċ dovut, li jitħallas lill-operatur tal-istallazzjoni fi żmien sittinjum mill-qariskedat li jsir mit-tagħmir ta’ tikjil. 9. Obbligi tal-operatur tal-istallazzjoni. Emendat: XXV.2015.41. L-operaturi ta’ stallazzjoni għandhom: (a) ji ppreżentaw dik l-informazzjoni lir-Regolatur jista’ b’mod raġonevoli jitlob; (b) jinfurmaw lir-Regolatur u lill-operatur tas-sistema ta’ distribuzzjoni b’dak il-modumanji era li dan jista’ raġonevolment jeħtieġ, jekk l-unità ta’ koġenerazzjoni tkunx inqalgħet minn mal-konnessjoni jew ġie t trasferita, mibjugħa jew b’xi mod ieħor modifikata hekk li tbiddel il-prestazzjoni tagħha; (ċ) ikunu konformi f’kull waqt mad-dispożizzjonijiet li japplikaw tal-liġi, għoti ta’ avviż, awtorizzazzjoni, kondizzjonijiet tal-liċenza u n-Network Code kif approvati mir-Regolatur; (d) jagħmlu disponibbli lill-operatur tas-sistema ta’ distribuzzjoni u lir-Regolatur kull informazzjoni mitluba sabiex tiġi reġistrata għall-finijiet ta’ dawn ir-regolamenti. 10. Suċċessjoni tal-obbligi u l-benefiċċji. Emendat: XXV.2015.41. Meta operatur ta’ stallazzjoni jmut, jew minħabba f’xi att jew ġrajja, jieqaf għalkollox milli jkun operatur ta’ stallazzjoni, il-ħlas għall-elettriku ġenerat mill-unità ta’ koġenerazzjoni u esportat li s-sistema ta’ distribuzzjoni skont dawn ir-regolamenti, jista’ jiġi trasferit li s-sid il-ġdid tal-istallazzjoni: Iżda: (a) l-operatur il-ġdid ta’ stallazzjoni għandu jinforma lill-operatur tas-sistema ta’ distribuzzjoni u lir-Regolatur b’din il-bidla bħala propjetarju fil-forma u l-manjiera stabbiliti minnhom, flimkien ma’ kull prova dokumentarja u informazzjoni li jistgħu jistabbilixxu għal dawk l-għanijiet; (b) l-operatur il-ġdid ta’ stallazzjoni jieħu f’idejh l-obbligi kollha li kellu l-operatur preċedenti tal-istallazzjoni; (ċ) l-operatur tas-sistema ta’ distribuzzjoni u r-Regolatur ma għandhomx iqisu lil dik il-persuna bħala operatur ġdid ta’ stallazzjoni jekk dak l-operatur ta’ stallazzjoni ma jkunx konformi ma’ xi liġi, permess jew rekwiżit ieħor b’rabta mal-unità ta’ koġenerazzjoni. 11. Bdil fl-użu tal-bini. Emendat: XXV.2015.41.A.L.119 tal-2017. (1) Fil-każ ta’ tibdiliet rilevanti fl-unità ta’ koġenerazzjoni kaġunati minn - (a) bdil fl-użu tal-fond fejn tkun tinsab l-unità ta’ koġenerazzjoni; (b) bdil tad-detentur tal-kont; (ċ) trasferiment ta’ unità ta’ koġenerazzjoni f’fond ieħor differenti fejn isir l-istess użu; (d) trasferiment tal-unità ta’ koġenerazzjoni f’fond ieħor differenti fejn isir użu differenti; (e) bdil fl-għażla minn "biegħ l-elettriku kollu ġenerat" għal "iġġenera l-elettriku qabel xejn biex tuża hint stess" jew viċiversa, għandu jsir biss wara li jinkisbu l-permessi neċessarji u l-approvazzjoni mir-Regolatur u l-operatur tas-sistema tad-distribuzzjoni. (2) Fil-każ fejn operatur ta’ istallazzjoni jżid il-kapaċità ta’ ġenerazzjoni ta’ unità ta’ koġenerazzjoni li tkun konnessa mas-sistema tad-distribuzzjoni, il-ħlas tas-sostitut tal-prezz tas-suq għal kull kWh stabbilit taħt it-Tieni Skeda għandha tapplika għall-unità kollha kif estiża, sakemm l-operatur tal-istallazzjoni jikseb l-awtorizzazzjonijiet, il-liċenzi u l-permessi kollha meħtie [a. (3) Il-bidliet elenkati fis-sub regolamenti) għandhom isiru applikabbli għall-ħlas tal-ispiża marġinali mid-data tal-ewwel qari tal-meter meħuda wara d-data tas-sottomissjoni ta’ applikazzjoni lill-operatur tas-sistema tad-distribuzzjoni biex japprova u jieħu l-azzjoni neċessarja. 12. Garanziji tal-oriġini. L-operaturi ta’ stallazzjoni m’għandhom ikunu intitolati għal ebda ċertifikat negozjabbli inklużi garanziji ta’ oriġini negozjabbli għal elettriku ġġenerat mill-unità ta’ koġenerazzjoni. 13. Aċċess, spezzjoni, eċċ., ta’ tagħmir tal-metering. L.S.545.01. Emendat: A.L.119 tal-2017. Emendat: A.L.119 tal-2017. Id-dispożizzjonijiet li jirrigwardaw l-aċċess, l-ispezzjoni, il-modifika u t-tbagħbis tat-tagħmir tal-metering li jinsabu fir-Regolamenti fuq il-Provvista tal-Elettriku għandhom ikunu mutatis mutandis japplikaw għal operaturi ta’ stallazzjonijiet taħt dawn ir-regolamenti bl-istess mod kif imsemmi f’dawn ir-regolamenti.